次曾景建和謝康樂華子岡詩韵
作者：趙汝談
朝代：宋

paragraphs: 君言華子岡，遺跡在茲山。
陰霧虎嘯谷，熙暘烏浴泉。
劃疑易區界，遐集古聖賢。
丹井砂蕩潏，玉林桂葱阡。
或時吹簫子，來往倏飛烟。
徵謝靡不驗，叩玄發奇筌。
先疇樂斯隠，荒始規後傳。
小子夙慕遁，馳心結繩前。
仙路邈難期，矯首涕潺湲。
謁予願有術，投翰三喟然。